OpenLLM-France/wikimedia huggingface dataset:
# Aleksei Sivakov

Aleksei Víktorovitx Sivakov (en rus Алексей Викторович Сиваков) (Moscou, 7 de gener de 1972) va ser un ciclista rus, que fou professional del 1996 al 2005. Un cop retirat passà a la direcció esportiva.
La seva parella, Aleksandra Koliàsseva, i el seu fill Pàvel, també s'han dedicat al ciclisme.

## Palmarès

* 1994
** 1r a la Volta a Sèrbia
* 1998
** 1r al Circuito Montañés i vencedor de 2 etapes
* 2001
** 1r al Premi du Léon

### Resultats al Giro d'Itàlia

* 1996. 70è de la classificació general
* 1997. 47è de la classificació general

### Resultats al Tour de França

* 1998. 87è de la classificació general
* 1999. 97è de la classificació general
* 2001. 104è de la classificació general

### Resultats a la Volta a Espanya

* 2002. 126è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Vincent Debaty

Vincent Debaty (Woluwe-Saint-Lambert, 2 d'octubre de 1981) és un jugador de rugbi a 15 de belga, que juga actualment amb el SABUT Agen al lloc de pilar (rugbi) (1,90 m per a 122 kg).

## Carrera de jugador

Abans de començar el rugbi, era tou : pesava 120 kg i era més gras que musculat, jugava al Kituro Schaerbeek a Bèlgica i va marxar per estudiar a la Rochelle i des de llavors no ha tornat a Bèlgica, esdevenint un dels primers belgues a arribar a professional, disputant el seu primer partit amb la selecció francesa el 17 de juny de 2006 contra Romania, sent el jugador més jove, amb 15 anys

## Palmarès
### En club

* Finalista de la copa d'Europa el 2003 amb l'USAP
* Finalista del campionat de França el 2004 amb l'USAP
* Debaty ha jugat 23 partits de Top 16 el 2004-05 i 18 partits de Top 14 el 2005-06.
* Ha disputat 18 partits de Copa d'Europa de rugbi amb l'USAP.

### En equip de França

(a dia al 01.07.2006)
* 1 selecció

### Altres seleccions

Internacional França A :
* 2 seleccions el 2005 (Irlanda A, Itàlia A).
* 2 seleccions el 2006 (Irlanda A, Itàlia A).
* Internacional francès -21 anys : participa en el campionat del món 2002 a Sud-àfrica.

## Relacions externes

* Site du club de l'USAP
* Fiche usap.fr Arxivat 2007-09-27 a Wayback Machine.
* Fiche ercrugby.com Arxivat 2007-09-30 a Wayback Machine.
* Fiche sur itsrugby.fr
* Scrum.com
# Sancti-Spíritus (Salamanca)

* Per a altres significats, vegeu «Sancti-Spíritus (Badajoz)».
Sancti-Spíritus és un municipi de la província de Salamanca, a la comunitat autònoma de Castella i Lleó. Limita al Nord amb Fuenteliante, Hernandinos (municipi d'Olmedo de Camaces) i Retortillo, a l'Est amb Martín de Yeltes i Castraz, al Sud ambn Alba de Yeltes i Ciudad Rodrigo i a l'Oest amb Castillejo de Martín Viejo i Bañobárez.

## Enllaços externs

* Enllaç a Wikisalamanca Arxivat 2008-12-01 a Wayback Machine.
# Llista d'empreses de São Tomé i Príncipe

Aquesta és una llista d'empreses destacades amb seu a São Tomé i Príncipe, agrupades pel sector de l'Industry Classification Benchmark.

## Financeres

* Banco Internacional de São Tomé e Príncipe, banc
* Banc Central de São Tomé i Príncipe, banc central

## Viatges i plaer

* Air São Tomé and Príncipe, aerolínia desapareguda
* STP Airways, aerolínia nacional

## Vegeu també

* Economia de São Tomé i Príncipe
# Lo Racó de Miquel

Lo Racó de Miquel és una partida del terme municipal de Conca de Dalt, a l'antic terme de Toralla i Serradell, en territori del poble de Toralla.
Està situada al sud-est de Toralla, al sud de l'Estrada i a llevant de lo Planell, a la dreta de la llau de Mascarell i al sud de la Carretera de Toralla ja a prop del poble.

## Enllaços externs

* Institut Cartogràfic de Catalunya
# Lorena Llamas García

Lorena Llamas García (Igualada, 25 d'octubre de 1987) és una ciclista catalana. L'any 2018, es converteix en una de les integrants de la plantilla del primer equip femení en la història de l'equip Movistar Team, estructura navarresa amb més de 40 anys d'història en el ciclisme professional masculí.
La igualadina comença de forma tardana a competir i sorprèn a tothom amb la seva victòria al Campionat de Catalunya l'any 2014. Posteriorment, comença a adquirir experiència a nivell estatal amb l'equip Frigoríficos Costa Brava, i mitjans del 2016 va fitxar per l'equip internacional basc Bizkaia-Durango.
Dona el salt total al professionalisme amb Movistar Team, amb una primera temporada en què acaba disputant el Mundial d'Innsbruck (Àustria) i la temporada 2019 la comença dominant la Copa d'Espanya, imposant-se a les dues cites inaugurals a Eibar i al Trofeu Bajo Andratx.
Va retirar-se del ciclisme professional l'agost de 2019, comunicant-ho a través de les xarxes socials.

## Palmarès

* 2017
** 1a a l'Emakumeen Aiztondo Sari Nagusia (Copa d'Espanya).
* 2018
** 2a a la ReVolta, prova femenina de la Volta a Catalunya.
* 2019
** 1a al GP Ciudad de Eibar (Copa d'Espanya).
** 1a al Trofeo Bajo Andratx (Copa d'Espanya).

## Referències

* ↑ «La nouvinguda del ciclisme professional». Diari ARA, 20-01-2018. [Consulta: 26 abril 2019].
* ↑ «Lorena Llamas y Anna Pujol, nuevos fichajes de Bizkaia-Durango». orbea.com, 05-12-2016 [Consulta: 29 setembre 2017].
* ↑ «Dos de dos para Lorena Llamas en la Copa España de Féminas Cofidis» (en castellà). [Consulta: 26 abril 2019].
* ↑ Veuanoia. «La ciclista igualadina Lorena Llamas penja la bicicleta», 05-08-2019. [Consulta: 30 juliol 2020].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Llista de peixos de Swazilàndia

Aquesta llista de peixos de Swazilàndia -incompleta- inclou 58 espècies de peixos que es poden trobar a Swazilàndia ordenades per l'ordre alfabètic de llur nom científic.

## A

* Amphilius natalensis
* Amphilius uranoscopus
* Anguilla labiata
* Anguilla marmorata
* Anguilla mossambica

## B

* Barbus afrohamiltoni
* Barbus annectens
* Barbus anoplus
* Barbus argenteus
* Barbus brevipinnis
* Barbus eutaenia
* Barbus motebensis
* Barbus paludinosus
* Barbus radiatus
* Barbus toppini
* Barbus trimaculatus
* Barbus unitaeniatus
* Barbus viviparus
* Brycinus imberi

## C

* Chetia brevis
* Chiloglanis anoterus
* Chiloglanis bifurcus
* Chiloglanis emarginatus
* Chiloglanis paratus
* Chiloglanis pretoriae
* Chiloglanis swierstrai
* Clarias gariepinus
* Cyprinus carpio

## G

* Gilchristella aestuaria

## H

* Hydrocynus vittatus

## L

* Labeo cylindricus
* Labeo molybdinus
* Labeo rosae
* Labeobarbus marequensis
* Labeobarbus polylepis
* Lepomis cyanellus
* Lepomis macrochirus

## M

* Marcusenius macrolepidotus
* Marcusenius pongolensis
* Megalops cyprinoides
* Mesobola brevianalis
* Micralestes acutidens
* Micropterus punctulatus
* Micropterus salmoides

## O

* Oncorhynchus mykiss
* Opsaridium peringueyi
* Opsaridium zambezense
* Oreochromis mossambicus

## P

* Petrocephalus catostoma
* Pseudocrenilabrus philander

## S

* Salmo trutta
* Schilbe mystus
* Serranochromis jallae
* Serranochromis robustus
* Synodontis zambezensis

## T

* Tilapia rendalli
* Tilapia sparrmanii

## V

* Varicorhinus nelspruitensis

## Referències

* ↑ All fishes reported from Swaziland - FishBase (anglès)
* ↑ List of the Freshwater Fishes of Swaziland - Compiled by Richard Boycott, 2006 (anglès)

## Bibliografia

* Chondoma, E. C., 1988. National reviews for aquaculture development in Africa. 20. Swaziland. FAO Fish.Circ., (770.20):104 p.
* Hyslop E. J., 1991. Ichthyofauna of Mlawula Nature Reserve, Swaziland, Afr. J. Ecol. 1991, vol. 20, pp. 261-274.
* West, W.Q-B., 1986. Visit to Botswana and Swaziland: to review the fisheries situation. Back-to-office Report, FAO, RAFR/FI/86/A/4, 12 pàgines.

## Enllaços externs

* Systematic studies of fishes of Swaziland of Eastern South Africa Arxivat 2016-03-03 a Wayback Machine. (anglès)
# Logelheim

Logelheim (en alsacià Logele) és un municipi francès, situat a la regió del Gran Est, al departament de l'Alt Rin. L'any 2006 tenia 802 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 290 | 301 | 385 | 395 | 406 | 585 |

## Administració

Llista d'alcaldes :
| Període | Identitat | Partit |
| 1995-2006 | Léonard Haenn | |
| 2006- | Jacques Olry | |
# Lulzacita

La lulzacita és un mineral de la classe dels fosfats. Rep el nom en honor d'Yves Lulzac, de Nantes, França, geòleg-enginyer de la BRGM (Bureau de Recherches Géologiques et Minières) qui va descobrir el mineral.

## Característiques

La lulzacita és un fosfat de fórmula química Sr₂Fe$^{2+}$(Fe$^{2+}$,Mg)₂Al₄(PO₄)₄(OH)$_{10}$. Va ser aprovada com a espècie vàlida per l'Associació Mineralògica Internacional l'any 2000. Cristal·litza en el sistema triclínic. La seva duresa a l'escala de Mohs es troba entre 5,5 i 6. Es tracta d'un complex fosfat isotípic amb la jamesita.
Segons la classificació de Nickel-Strunz, la lulzacita pertany a «08.BK: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 2:1, 2,5:1» juntament amb els següents minerals: brasilianita, medenbachita, neustädtelita, cobaltneustädtelita, curetonita, heyita i jamesita.

## Formació i jaciments

Va ser descoberta a la pedrera Bois-de-la-Roche, situada a la localitat de Saint-Aubin-des-Châteaux, al departament de Loira Atlàntic (País del Loira, França). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Lulzacite» (en anglès). Mindat. [Consulta: 20 maig 2019].
# Loja (ciutat de l'Equador)

Loja és una ciutat de l'Equador, capital de la província homònima, a la vall de Cujibamba a 2.380 m d'altura i amb una població de 118.532 habitants (2001). Fou fundada el 1548 per Alonso de Mercadillo i fou la primera ciutat de l'Equador en disposar d'energia elèctrica, gràcies a la central hidroelèctrica construïda el 1896. Disposa de dues universitats: la Universidad Nacional de Loja i la Universidad Técnica de Loja.

## Persones il·lustres

* Isidro Ayora, president de l'Equador
* Matilde Hidalgo, metgessa i activista política.
* Diego Luzuriaga, compositor.
* Jamil Mahuad, president de l'Equador

## Enllaços externs

* http://www.loja.gob.ec
* https://web.archive.org/web/20190126231024/http://gpl.gob.ec/
# Lontov

Lontov és un poble i municipi d'Eslovàquia que es troba a la regió de Nitra, al sud-oest del país. El 2011 tenia 702 habitants.

## Història

La primera menció escrita de la vila es remunta al 1236.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 19 desembre 2021].
* ↑ «Lontov» (en anglès). Obec Lontov. [Consulta: 19 desembre 2021].
# Lonzac (Erau)

Lonzac (en francès Olonzac) és un poble del Llenguadoc. Administrativament és una comuna del departament de l'Erau a la regió Occitània.
# Luis Miranda Junco

Luis Miranda Junco (Las Palmas de Gran Canària, 5 d'octubre de 1919 - Las Palmas de Gran Canària, 17 d'agost de 1969) fou un futbolista canari de la dècada de 1940.

## Trajectòria

La seva carrera transcorregué principalment al Real Club Victoria canari, excepte durant els anys posteriors a la Guerra Civil, en els quals provà fortuna al futbol peninsular. Jugà breument al Reial Madrid l'any 1939. Més tard jugà al FC Barcelona, amb qui debutà a primera divisió. A continuació fou jugador de l'Atlético Aviación. La primera temporada guanyà la lliga però en disputà cap partit. La segona jugà quatre partits de lliga. Acabà novament al Real Club Victoria.

## Referències

* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Luis MIRANDA Junco». http://www.elaguanis.com. Arxivat de l'original el 2016-09-17. [Consulta: 7 maig 2016].
* ↑ «Lliga 1941». linguasport.com. [Consulta: 7 maig 2016].

## Enllaços externs

* Perfil a BDFutbol
# Lynnville

«Lynnville» té aquests significats:
* Lynnville (Illinois)
* Lynnville (Indiana)
* Lynnville (Iowa)
* Lynnville (Tennessee)
# Formiguer alapigallat

El formiguer alapigallat (Myrmelastes leucostigma) és una espècie d'ocell de la família dels tamnofílids (Thamnophilidae).
Habita el sotabosc de la selva pluvial i sabanes, especialment a prop de l'aigua, a les terres baixes fins als 1500 m, des de l'est de Colòmbia, nord-oest i sud de Veneçuela i Guaiana, cap al sud, a través de l'est de l'Equador i est del Perú fins al nord de Bolívia i Brasil amazònic.

## Referències

* ↑ «Formiguer alapigallat». Cercaterm. TERMCAT, Centre de Terminologia. Rev. 10/05/2021
# Ca n'Urgell

Ca n'Urgell és una obra historicista de l'Arboç (Baix Penedès) protegida com a Bé Cultural d'Interès Local.

## Descripció

Edificis de dues plantes. La planta baixa té tres grans portalades molt modificades: la del mig i la de la dreta presenten una porta balconera amb barana de ferro forjat i una porta de llinda, la de l'esquerra una finestra rectangular i una porta. La porta central presenta data de 1891. La planta principal consta d'una alternança entre balcons amb barana de ferro forjat i barana de pedra. A la dreta hi ha una galeria coberta que presenta la mateixa barana de pedra que els balcons. L'edifici és rematat per la típica barana de pedra, arcs d'ogiva i estrelles. A la part posterior del terrat hi ha un altre pis, i davant d'aquest, una torre amb planta estrellada, al centre de la qual veiem una estructura circular amb arcs lobulats i arcs de ferradura i coberta per una cúpula.

## Referències

* ↑ «Ca n'Urgell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
# Íñigo Cervantes

Íñigo Cervantes Huegun García (nascut el 30 de novembre de 1989 a Hondarribia, Guipúscoa) és un tennista professional basc.
Va derrotar Dmitry Tursunov a l'ATP 500 Barcelona 2014, Federico Delbonis a l'ATP 250 Sao Paulo 2016 i Alexander Zverev a l'Open d'Alemanya 2016.
És fill del futbolista professional Manuel Cervantes.

## Referències

* ↑ «Fitxa a the sports.org». [Consulta: 28 gener 2022].

## Enllaços externs

* Íñigo Cervantes a l'ATP (anglès)
# Alain Orsoni

Alain Orsoni (Ajaccio, 27 de setembre del 1954) fou un polític cors, dirigent del Moviment per l'Autodeterminació, sorgit com a escissió dins el moviment independentista cors. El juliol de 2008 fou nomenat president de l'AC Ajaccio.

## Els inicis

Estudià a Assas, on milità durant un temos al Groupe Union Défense, grup estudiantil d'extrema dreta. El 1975, però, es va unir amb el seu germà Guy al grup dirigit per Edmond Simeoni qui ocupà la cava d'Aleria.
L'agost de 1980 fou arrestat amb sis militants nacionalistes més acusats de metrallar l'ambaixada de l'Iran el 14 de maig, i que provocà 4 ferits. Fou condemnat a 4 anys de presó per la Cort de Seguretat de l'Estat, però fou alliberat el desembre de 1981 després d'una vaga de fam. El 2 de març de 1982 es beneficià d'una amnistia.
El 1983, el seu germà Guy Orsoni fou assassinat : afirmarà que no va voler participar en el comando que s'encarregà de les represàlies per a donar a l'afer una dimensió essencialment política, ja que el FLNC semblava decidit a no participar en una venjança familiar. Després d'aquesta acció, fou condemnat el 1984 per Apologia de l'assassinat, amb Léo Battesti.

## El MPA

El 1986, fou elegit diputat a l'Assemblea de Còrsega a les files del Moviment Cors per l'Autodeterminació (MCA). El 1990 protagonitzà una escissió, i amb antics membres dirigents del FLNC va fundar el Moviment per l'Autodeterminació (MPA)
A les eleccions de 1992 es presentà dins les llistes de Corsica Nazione/MPA, però no va poder ocupar l'escó per una transgressió de les normes de finançament de la campanya electoral. El MPA es va dissoldre enmig de les guerres internes entre el FLNC-Canal Habitual i el FLNC-Canal Històric.

## Divers

Marxà cap a Nicaragua, a finals dels anys 1990. Hi farà nombroses inversions, però es veurà implicar en un afer judicial tot implicant molts dels seus amics, i ell mateix fou objecte d'un procés d'extradició
A la mort del seu antic aliat polític i amic Michel Moretti, i després d'haver-ne estat discretament vicepresident, Alain Orsoni fou nomenat president de l'AC Ajaccio el juliol de 2008.

## Referències

* ↑ L'Humanité - Alain Orsoni est il si pauvre qu'on le dit ? http://www.humanite.fr/1998-12-15_Politique_Orsoni-est-il-si-pauvre-qu-il-le-dit Arxivat 2008-10-04 a Wayback Machine.
* ↑ L'Express - Corses en cavale http://www.lexpress.fr/info/france/dossier/corse/dossier.asp?ida=390641&p=4 Arxivat 2006-12-10 a Wayback Machine.
* ↑ . Web oficial de la LFP http://www.lfp.fr/club/organigramme.asp?no_affil_fff=500765
# Vincent Descombes

Vincent Descombes (1943) és un filòsof francès. La seva obra està centrada en la filosofia de llengua i Filosofia de la ment. És professor de l'École des Hautes Études en Sciences Sociales (EHESS) a París, les seves línies de recerca principals giren al voltant de la filosofia pràctica des d'un angle analític de procedència netament wittgensteiniana. En aquesta direcció ha elaborat una teoria molt detallada de l'acció, el judici moral, el subjecte...Darrerament ha meditat molt especialment sobre qüestions relatives als usos polítics contemporanis de la paraula identitat i d'altres paraules que en deriven. En aquest context, ha mirat d'aclarir i replantejar els debats actuals sobre els individus col·lectius. Ha publicat molts llibres, entre els quals destaquen: Le même et l'autre. Quarante-cinq ans de philosophie française (1933-1978) (Minuit, 1979); Proust. Philosophie du roman (Minuit, 1987); Les institutions du sens (Minuit, 1996); Le complément du sujet (Gallimard, 2004); Dernières nouvelles du moi (amb Charles Larmore, PUF, 2009); Exercices d'humanité. Dialogue avec Philippe de Lara (Les dialogues des petits Platons, 2013) i Les embarras de l'identité (Gallimard, 2013).

## Publicacions

* Le platonisme, 1970
* L'inconscient malgré lui, 1977
* Le même et l'autre. Quarante-cinq ans de philosophie française (1933–1978), Editions de Minuit, 1979. Trans. Modern French Philosophy, Cambridge University Press, 1980. ISBN 0-521-29672-2.
* Grammaire d'objets en tous genres, 1983. Trans. Objects of All Sorts: A Philosophical Grammar, Johns Hopkins University Press, 1986. ISBN 0-8018-2551-2.
* Proust: Philosophie du roman, Editions de Minuit, 1987. Trans. Proust: Philosophy of the Novel, Stanford University Press, 1992. ISBN 0-8047-2000-2
* Philosophie par gros temps, 1989 Trans. The Barometer of Modern Reason: On the Philosophies of Current Events, Oxford University Press, 1993. ISBN 0-19-506681-2.
* La denrée mentale, 1995. Trans. The Mind's Provisions: A Critique of Cognitivism, Princeton University Press, 2001. ISBN 0-691-00131-6.
* Les institutions du sens, 1996. Trans. The Institutions of Meaning: A Defense of Anthropological Holism, Harvard University Press, 2014. ISBN 0-674-72878-5.
* Le complément de sujet, 2004
* Le raisonnement de l'ours, et d'autres essais de philosophie pratique, 2007
* Les embarras de l'identité, 2013. Trans. Puzzling Identities, Harvard University Press, 2016. ISBN 978-0-674-73214-8.
* Exercices d'humanité, 2013
* Le parler de soi, 2014

## Referències

* ↑ «Vincent Descombes». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Sant Girvés de la Torre de Rialb

Sant Girvés és una església de la Torre de Rialb, al municipi de la Baronia de Rialb (Noguera), que forma part de l'Inventari del Patrimoni Arquitectònic de Catalunya.

## Situació

Es troba al sector central-sud del terme municipal, sobre un llom del marge dret del riu Rialb, que en l'indret és una llengua del pantà homònim. S'alça al sud d'on el barranc d'Aubàs desguassa al pantà.
S'hi va per la carretera asfaltada que es deriva del punt quilomètric 12,7 de la C-1412b (de Ponts a Tremp), direcció Politg, que arriba fins a Peramola. Als 2,2 km.(41° 59′ 04″ N, 1° 12′ 00″ E﻿ / ﻿41.984379°N,1.199931°E﻿ / 41.984379; 1.199931) es pren el camí perimetral de la dreta (senyalitzat). Es deixa el desviament a l'esquerra que mena a Santa Eulàlia de Pomanyons, i al cap de 650 metres (41° 58′ 53″ N, 1° 12′ 02″ E﻿ / ﻿41.981341°N,1.200620°E﻿ / 41.981341; 1.200620), per una curta pista de la dreta, es puja a replà un hi ha l'església.

## Descripció

És un edifici de planta basilical, gairebé amb tres naus cobertes amb volta de canó (més alta i ampla la central) i acaben a llevant, totes elles, amb un absis semicircular. La porta és d'arc de mig punt i s'obre a la façana sud. Els absis laterals tenen una finestra de doble esqueixada, el central, en té dues. A més, hi ha dues finestres en forma de creu, una a la façana de llevant i l'altre a ponent. Els murs són llisos, sense ornamentació. L'aparell, de carreuons, és molt uniforme i les voltes són de formigó de calç i de pedruscall. Es tracta d'una obra del segle xi que segueix els models llombards. Destaca, però, l'ús de la planta basilical dins d'un perímetre quadrat, ja que és una solució poc emprada. L'exemple més monumental a Catalunya és l'església monestir de Sant Pere de Casserres.
* Sant Girvés
* Portal
* Façana sud
* Finestra

## Història

A la Catalunya Vella trobem una dotzena de capelles dedicades a Sant Gervasi, Sant Gervàs i Sant Gervís (variant del mateix nom). Hi ha muntanyes que porten aquest topònim, com la Serra de Sant Gervàs, cosa que dona idea de l'antiguitat d'aquest nom. La primera referència de Sant Girvís és de l'any 1200, a propòsit d'una donació del mas Caserra que feren Pere, prevere i la seva neboda Guillema. Signà el document Berenguer de Sant Gervasi. En els segles XVI-XVII no hi ha documentació d'aquesta capella cosa que fa pensar que ja no tenia culte.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* 1 2 «Sant Girvés de la Torre de Rialb». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r novembre 2014].